ไฟแนนซ์ทูเดย์
โดย...ช.ชดา&nbsp;
9 ก.ค. 2558

โดย...ช.ชดา  
qq...พอย่างเข้าสู่เดือน ก.ค. กระแสปรับคณะรัฐมนตรีเริ่มดังกระหึ่มขึ้นเป็นระยะ ไม่รู้ว่าจะเกี่ยวกับดวงดาวและความเชื่อทางโหราศาสตร์หรือเปล่า เพราะวันที่ 11 ก.ค.นี้ ดาวใหญ่ประธานฝ่ายคุณธรรมคือดาวพฤหัส และรองประธานฝ่ายร้ายคือพระราหูจะย้ายราศี ทางโหราจารย์มักจะทำนายทายทักว่าดวงเมืองจะมีการเปลี่ยนแปลง 
เสียงลือวุ่นวายเรื่องนายกฯ บิ๊กตู่ พล.อ.ประยุทธ์ จันทร์โอชา ตำหนิรองนายกฯ หม่อมอุ๋ย ม.ร.ว.ปรีดิยาธร เทวกุล เรื่องมาตรการกระตุ้นเศรษฐกิจไม่เห็นจะมีผลอะไร เรื่องนี้แล้วแต่ใครจะมอง เพราะนั่งอยู่ในห้องประชุมเดียวกัน ยังจับความรู้สึกได้ไม่เหมือนกัน
บางคนว่านายกฯ เสียงดังฟังห้วน พูดธรรมดาก็เหมือนดุ ซึ่งก็เป็นธรรมชาติของท่าน แต่บางคนก็ฟังแล้วรู้สึกว่านายกฯ ห้วนโหดผิดปกติ ก็ว่ากันไปอันนี้แล้วแต่ใครจะเห็น ใครจะมอง ใครจะเชื่ออย่างไรก็เชิญที่สบายใจ  สำหรับ ช.ชดาแล้ว ใครจะไปใครจะมาไม่สำคัญ เพราะมาก็ต้องนั่งทำตาปริบๆ ไม่สามารถแก้ไขปัญหาเศรษฐกิจที่กำลังซึมลึกลงได้
...เก่งแค่ไหน หากไม่มีเงินในมือ อยู่กับข้อจำกัดทางการคลังและการบริหารแบบอนุรักษนิยมสไตล์บิ๊กตู่ ที่ประกาศมาตั้งแต่ไก่โห่ว่า จะไม่มีการใช้นโยบายประชานิยม ไม่ใช้เงินนอกงบประมาณ จะไม่มีการสร้างพฤติกรรมเคยตัวใหญ่จนทำให้ภาคประชาชนอ่อนแอ รอให้รัฐบาลอุ้มอย่างเดียวอีกต่อไป ก็ทำให้เศรษฐกิจฟื้นตัวได้ยาก